Imtella' Diċembru 11, 2021 - Aġġornata 11 Ta' Diċembru, 2021 8:17am Taljan ta' 45 sena residenti l-Ġżira tilef ħajtu wara li kmieni dalgħodu kien involut f'inċident tat-traffiku f'Tas-Sliema. Il-pulizija qalu li l-inċident seħħ għall-ħabta tat-3am fi Triq it-Torri. Mill-invesitgazzjonijiet jirriżulta li t-Taljan tilef il-kontroll tal-mutur li kien qed isuq bir-riżultat li waqa' minn fuq, tkaxkar u ħabat mal-bankina. Fuq il-post mar tim mediku u tah l-ewwel għajnuna iżda r-raġel ġie ċċertifikat mejjet fuq il-post. Dwar il-każ infetħet inkjesta mill-Maġistrat tal-Għassa Natasha Galea Sciberras. L-investigazzjonijiet tal-Pulizija għadhom għaddejjin.